Diari Oficial de la Generalitat Valenciana


Sumari del DOGV 9511, del 13-01-2023 (2023/192)

RESOLUCIÓ de 23 de desembre de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/192


Data del document
:   23-12-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de desembre de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2023. [2023/192]  
La Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, estableix en el seu article 39 que la Generalitat, a través de la conselleria amb competència en matèria d'indústria, i en funció de les disponibilitats pressupostàries, publicarà anualment una convocatòria d'ajudes dirigides a la millora i a la modernització de les àrees industrials de la Comunitat Valenciana, amb l'objectiu d'assegurar la qualitat d'aquestes infraestructures i incrementar-la a través de noves obres o serveis, perquè la millora en la qualitat dels espais industrials redunda directament en les empreses implantades en aquests, així com en els seus treballadors i usuaris.  
D'altra banda, les zones rurals de la Comunitat Valenciana es troben des de fa dècades amb el problema, cada vegada més amenaçador, del descens de població, situació per a la qual el Decret 182/2018, de 10 d'octubre, del Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat, ha previst una línia de suport als municipis en risc de despoblament amb el caràcter de transferència; complementàriament, la Conselleria d'Economia Sostenible, Sectors Productius, Comerç i Treball, sensible a la necessitat d'abordar aquest fenomen, ha previst en el seu Pla Estratègic per a la millora, modernització i dotació d'infraestructures i serveis en polígons, àrees industrials i enclavaments tecnològics, el suport i impuls a aquests municipis mitjançant la creació d'una línia específica d'ajudes per a projectes d'inversió en municipis amb el risc de despoblació amb càrrec al pressupost de l'exercici 2023.  
  
Els criteris determinants dels municipis en risc de despoblament es basen en indicadors demogràfics generals per a reconéixer els municipis i zones que presenten major risc de despoblament, i especialment el que es disposa en la Resolució de 21 de juny de 2022, de la Presidència de la Generalitat, d'assignació de la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana corresponent a cada entitat beneficiària per a l'exercici pressupostari 2022 (DOGV 9390, 25.07.2022).  
  
En atenció a l'exposat, en aquesta convocatòria s'estableixen tres línies d'actuació: una per als municipis en risc de despoblació, una altra per als polígons i àrees industrials que hagen constituït una Entitat de Gestió i Modernització i altra per a la resta de municipis de la Comunitat Valenciana.  
La Llei 38/2003, de 17 de novembre, general de subvencions, estableix, en el seu article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent. Per això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 7 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, resolc:  
  
Article 1. Objecte de la resolució  
1. L'objecte de la present Resolució és convocar amb càrrec al pressupost de l'exercici 2023 la concessió per l'Institut Valencià de Competitivitat Empresarial (IVACE) de subvencions vinculades a projectes d'inversió per a la millora, modernització i dotació d'infraestructures i serveis en els polígons, àrees industrials i enclavaments tecnològics amb la finalitat de millorar la qualitat d'aquests, i que per la seua naturalesa no suposen per a l'ajuntament beneficiari l'exercici d'una activitat econòmica sinó que la seua posada en marxa suposa l'exercici de competències pròpies del municipi.  
2. Les bases reguladores de la present convocatòria són les aprovades per l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, publicades en el Diari Oficial de la Generalitat Valenciana (DOGV) núm. 7906, de 28 d'octubre, i les seues modificacions aprovades per Ordre 6/2017, de 7 de març (DOGV 7996, 09.03.2017), per l'Ordre 3/2019, de 14 de març, (DOGV 8509, 20.03.2019), per l'Ordre 1/2022, de 12 de gener (DOGV 9257, 17.01.2022); i correcció d'errors de l'Ordre 1/2022, de 12 de gener (DOGV 9259, 19.01.2022); en aquestes bases s'estableixen les condicions de les ajudes en allò no previst en aquesta convocatòria.  
  
Article 2. Línies i beneficiaris  
D'acord amb les actuacions que s'indiquen a continuació, podran tindre la consideració de beneficiaris els ajuntaments de la Comunitat Valenciana, sempre que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre i que complisquen amb la resta de requisits establits en l'article 3 de les bases reguladores.  
Actuació 1: municipis en risc de despoblació (annex)  
Actuació 2: resta de municipis de la Comunitat Valenciana.  
Actuació 3: municipis de tota la Comunitat Valenciana, només per als seus polígons i àrees industrials que tinguen constituïda vàlidament mitjançant acord plenari entitat de gestió i modernització de les recollides en la Llei 14/2018 a data 31 de desembre de 2022.  
  
Article 3. Tipologia dels projectes  
1. De conformitat amb el que es preveu en l'article 22 de l'Ordre 22/2016, de 27 d'octubre, seran subvencionables els projectes de millora, modernització i dotació d'infraestructures i serveis concretats en la memòria presentada pels sol·licitants, sempre que s'ajusten a alguna de les tipologies indicades en els apartats següents.  
2. Les subvencions que es convoquen mitjançant la present Resolució van dirigides a projectes o actuacions anuals, executables en l'exercici 2023, és a dir, els projectes podran haver-se iniciat abans de la presentació de la sol·licitud d'ajuda, però només seran subvencionables els treballs realitzats des de l'1 de gener de 2023 fins al 31 de desembre de 2023.  
3. Els projectes hauran d'executar-se en un polígon, àrea industrial o enclavament inclòs en el Mapa de Sòl Industrial de la Comunitat Valenciana desenvolupat per IVACE, i hauran de consistir en tot cas en l'execució d'una o diverses de les tipologies següents:  
a) Obra civil que permeta la implantació de fibra òptica i altres serveis o infraestructures susceptibles de ser cablejades.  
b) Vigilància a través de circuit tancat de televisió (CCTV) connectat a la policia local.  
c) Transport públic. Actuacions que milloren la mobilitat urbana: creació/adequació de carril bici. Creació/adequació de marquesines per a les parades d'autobús dins del polígon industrial o en un radi de 300 m des d'algun dels accessos al polígon. Creació/millora de zones d'aparcament o estacionament de bicicletes i patinets (elèctrics o no) amb seguretat antirobatori dins del polígon industrial. Creació/millora de zona/punts de recàrrega de vehicles elèctrics, bicicletes elèctriques o patinets elèctrics dins del polígon industrial.  
  
d) Ampliació o creació de depuradora.  
e) Millora de la imatge de les façanes de les naus del polígon: mitjançant programa d'ajudes municipal dirigit a les empreses instal·lades en el polígon.  
f) Millora de l'enllumenat públic, mitjançant mesures d'eficiència energètica o energies renovables.  
g) Serveis contra incendis. Millora de la xarxa contra incendis. Incremente boques d'incendi (hidrants). Millora/implantació del sistema de proveïment d'aigua contra incendis mitjançant la millora/construcció d'un depòsit d'aigua que estiga situat dins o fora del polígon i siga exclusiu o no per al polígon. En cas de no ser exclusiu per al polígon, se subvencionarà la part proporcional acreditada de l'actuació que done servei al polígon.  
h) Implantació d'ecoparc o de sistemes de gestió de residus, especialment, els perillosos. Implantació en el polígon industrial d'algun sistema que permeta la identificació correcta dels codis LER (Llista Europea de Residus) dels residus generats i la determinació dels tractaments més adequats a cada tipus de residus, i que facilite a les empreses la informació suficient sobre la gestió i tractament dels residus industrials, perillosos i no perillosos.  
i) Millora de zones verdes i implantació d'aquestes i sobre el viari de zones/recorreguts biosaludables. Regeneració paisatgística i ambiental del polígon.  
j) Creació d'eina web amb informació del polígon industrial accessible des d'internet i independent de la web de l'ajuntament, encara que es puga enllaçar des d'aquesta, o creació d'un cens d'empreses de les àrees industrials mitjançant una eina que puga compartir les dades amb IVACE a l'efecte de completar el Mapa de Sòl Industrial d'IVACE.  
  
k) Millora viària: habilitació de nous aparcaments i/o vials, vials i voreres més àmplies, nous accessos, passarel·les per als vianants, així com operacions de remodelació que comporte les anteriors, sempre que per la seua naturalesa no perjudiquen la mateixa circulació del trànsit habitual i de les maniobres necessàries de vehicles i camions, dins del polígon. Eixample dels vials a 3,5 m en els vials de doble sentit i a 4 m. en els vials d'únic sentit. Pàrquing de camions. Modificació/adequació dels vials i zones d'estacionament amb la finalitat de condicionar aquests per a la circulació i aparcament de conjunts de vehicles en configuració euromodular EMS (European Modular System).  
  
l) Senyalització o identificació de carrers. Senyalització horitzontal i/o vertical de trànsit. Directori d'empreses i serveis. Adaptació de vials i senyalística per a afavorir l'accessibilitat a l'àrea i a les empreses implantades en aquesta de persones amb mobilitat reduïda o dèficit sensorial.  
m) Millora del sanejament separatiu de les aigües residuals. Construcció de depòsits o sistema de recollida d'aigües pluvials o d'aprofitament d'aigües grises, per a la seua reutilització per al reg, neteja, o altres usos permesos.  
n) Millora en el subministrament d'aigua, bruta i potable i/o augment de cabal i pressió.  
o) Dotació o millora de subministrament de gas a alta i baixa pressió.  
p) Millora en el subministrament elèctric tant en mitjana com en baixa tensió, així com generació d'energia renovable per a tot el polígon.  
q) Adquisició de terrenys confrontants al polígon per a l'ampliació de viaris, zones verdes, aparcaments, accessos, amb la finalitat de superar en un 5 % o més els estàndards exigits en la normativa urbanística.  
  
r) Implantació en el polígon o en terrenys confrontants o a la distància màxima des dels accessos al polígon que establisca la normativa sobre la classificació de les àrees, inclosa en el seu cas l'adquisició de terrenys, de:  
- Estació de servei en el polígon industrial o en un radi de 500 m.  
  
- Centre polivalent que dispose d'espais per a reunions, formació i serveis d'oficina o addicionals en el polígon industrial o en un radi de 200 m.  
- Servei de correus o paqueteria en el polígon industrial o en un radi de 200 m.  
- Oficines bancàries en el polígon industrial o en un radi de 200 m.  
- Instal·lacions, públiques o privades, per a la pràctica esportiva en el polígon industrial o en un radi de 200 m.  
- Escola o centre d'educació infantil de primer cicle (zero a tres anys) o ludoteca infantil, pública o privada o escoles taller integrades amb els sectors productius implantats en l'àrea en el mateix polígon industrial o en un radi de 200 m.  
- Hotel o servei d'allotjament similar en el polígon industrial o en un radi de 200 m.  
- Servei de salut o assistència sanitària en el polígon industrial o en un radi de 200 m.  
- Restauració en el polígon industrial o en un radi de 200 m.  
s) Construcció total o parcial de grans infraestructures que beneficien l'àrea industrial, com pot ser la construcció de baixador ferroviari, ponts, creació de vials dins del terme municipal que servisquen d'accés a l'àrea empresarial i eviten creuar nuclis residencials, eliminen punts negres, etc.  
t) Obra civil per a la portada total o parcial al polígon industrial a través de tot el terme municipal de serveis i/o infraestructures com a energia elèctrica, gas, fibra òptica, telecomunicacions, aigua.  
4. El pressupost subvencionable del projecte, calculat com a suma dels imports susceptibles de subvenció, haurà de ser igual o superior a 25.000 euros, per la qual cosa no seran presos en consideració els projectes amb un pressupost menor. Per als projectes el pressupost subvencionable dels quals supere els 200.000 euros es limitarà a aquesta quantitat l'import base per a calcular la subvenció de la forma prevista en l'article 5.1 de la present resolució.  
5. Les inversions subvencionades compliran amb el que s'estableix en l'article 31.4 de la Llei General de Subvencions respecte al període durant el qual l'ajuntament haurà de destinar els béns a la finalitat concreta per a la qual es va concedir la subvenció, amb les obligacions que en aquesta s'estableixen, així com amb les conseqüències del seu incompliment.  
6. Cada ajuntament podrà presentar una única sol·licitud de millora per polígon, àrea industrial o enclavament tecnològic, sense perjudici que aquesta continga totes les actuacions de millora de les previstes en l'apartat 3 que pretenga dur a terme.  
7. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient.  
  
Article 4. Costos subvencionables  
1. Es consideren subvencionables els costos d'inversió en actius materials i immaterials vinculats al projecte presentat a l'IVACE que s'indiquen a continuació:  
a) Cost d'execució de les obres i/o instal·lacions.  
b) Cost dels béns i equips.  
c) Cost de redacció de projectes d'obra i/o instal·lació, d'estudis de seguretat i salut i de direcció d'obra, sempre que es contracten externament.  
2. En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
  
Article 5. Característiques de l'ajuda  
1. L'ajuda consistirà en una subvenció de fins al 100 % dels costos considerats com a subvencionables amb les limitacions següents, a més de les previstes en l'article 24 de l'Ordre 22/2016, de 27 d'octubre:  
  
- En els polígons industrials amb una superfície menor o igual de 25.000 m², la limitació s'estableix en 3 ?/m².  
- En els polígons industrials amb una superfície major de 25.000 m², la limitació s'estableix en 2 ?/m².  
- En tot cas, el límit màxim d'ajuda serà de 200.000 - per polígon, àrea industrial o enclavament tecnològic; el límit màxim serà d'1.000.000 - en aquells polígons i àrees industrials que hagen constituït, amb anterioritat a 31 de desembre del 2022, una Entitat de Gestió i Modernització mitjançant Acord de l'Ajuntament d'autorització de constitució de l'entitat, d'acord amb el que es disposa en la Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana.  
2. L'import de la subvenció no podrà excedir de la diferència entre els costos subvencionables i el benefici d'explotació de la inversió, i haurà de reembossar el beneficiari la quantia de l'ajuda corresponent al benefici de l'explotació.  
  
Article 6. Termini i forma de presentació de les sol·licituds  
1. El termini de presentació de sol·licituds s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV) i finalitzarà el 9 de febrer de 2023 a les 23.59.59 hores.  
2. La tramitació tant de la sol·licitud, com en general del procediment, serà electrònica i requerirà que l'entitat sol·licitant dispose durant totes les fases del procediment de certificat de representant d'entitat emés per l'Autoritat de Certificació de la Comunitat Valenciana, o per qualsevol entitat reconeguda en la llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
Així mateix, el municipi sol·licitant podrà autoritzar una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV (https://www.accv.es/servicios/registro-de-representantes/). La tramitació de la sol·licitud suposa la signatura d'aquesta i dels seus annexos, i es presentarà en el registre telemàtic de l'IVACE a través d'aquesta pàgina web.  
3. La sol·licitud constarà de la documentació següent:  
a) Sol·licitud d'ajuda, conforme al model normalitzat disponible en http://www.ivace.es, en el qual s'inclouen les declaracions responsables relatives a les obligacions que li corresponen com a beneficiari de les ajudes.  
b) Memòria tècnica d'acord amb el model normalitzat disponible en http://www.ivace.es. La memòria servirà de referent per a aplicar els criteris de valoració, per això una defectuosa o deficient formalització, o la seua difícil comprensió, generarà una menysvaloració del projecte o fins i tot la denegació de la sol·licitud. En la memòria es detallaran les infraestructures a realitzar, l'import de la inversió de cada actuació i el nivell d'aprofitament de cadascuna d'aquestes en funció del nombre d'empreses potencials beneficiàries.  
c) Declaració responsable referent a totes les ajudes, subvencions, ingressos o recursos procedents de qualssevol administracions o ens públic o privat per als mateixos costos subvencionables que els previstos en la present convocatòria.  
d) Declaració responsable de la ubicació exacta del projecte. Per al cas de projectes d'inversió, hauran d'indicar-se les coordenades UTM, conforme al model normalitzat adjunt.  
e) Així mateix, i a l'efecte d'acreditar els criteris assenyalats en l'apartat a de l'article 7.2 de la present convocatòria, s'aportarà certificat de l'ajuntament acreditatiu de l'ocupació, antiguitat del polígon, àrea industrial i/o enclavament tecnològic i certificat del total d'empreses instal·lades amb activitat.  
f) Certificat expedit pel secretari o secretària, o l'interventor o interventora de l'ajuntament, en el qual es faça constar que la corporació municipal sol·licitant disposa del finançament necessari per a realitzar l'actuació la subvenció de la qual sol·licite; en cas d'impossibilitat d'acreditar aquest fet en el moment de la sol·licitud, el secretari o la secretària de l'ajuntament expedirà certificat de resolució de l'alcaldia que acredite el compromís de l'ajuntament a tramitar la corresponent modificació pressupostària a l'efecte d'incloure en el pressupost la/les partida/des que reflectisquen el finançament objecte de la present convocatòria i de la seua acreditació fefaent en un termini de quinze dies comptats des de la recepció de la notificació de concessió, en el seu cas.  
  
g) Certificat d'acord del ple de l'ajuntament en relació amb la participació en la present convocatòria.  
h) Certificat expedit pel secretari/ària o interventor/a de compliment de rendició de comptes de l'ajuntament respectiu davant Sindicatura de Comptes o certificat expedit per aquest mateix òrgan.  
i) Els municipis que presenten un projecte a l'Actuació 3 d'aquesta convocatòria, hauran d'aportar Certificat de l'acord favorable adoptat amb anterioritat a 31 de desembre del 2022 pel Ple de l'Ajuntament per a la constitució de l'Entitat de Gestió i Modernització de l'àrea industrial objecte de sol·licitud de subvenció.  
4. Quan la sol·licitud no reunisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'acompanye de la documentació que d'acord amb aquesta convocatòria siga exigible, es requerirà el sol·licitant perquè - en el termini de 10 dies hàbils des del següent de la recepció del requeriment- esmene la falta o acompanye els documents preceptius, amb advertiment que si no fera se li tindrà per desistit de la seua sol·licitud, amb resolució prèvia dictada en els termes previstos en la legislació administrativa.  
5. Els requeriments es realitzaran per mitjans electrònics i s'entendran practicats o rebutjats en els termes que s'assenyalen en la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es tindrà per realitzat el tràmit de la notificació.  
6. La presentació de la sol·licitud portarà implícita l'acceptació de les bases, incloent-hi el que es disposa en aquesta convocatòria.  
7. En el cas que per qualsevol circumstància un mateix sol·licitant presentara diferents sol·licituds per a un mateix polígon, àrea industrial o enclavament tecnològic, es considerarà vàlida l'última registrada en termini, excepte declaració en contra del sol·licitant.  
8. Es delega en la persona que ostente la Direcció General de l'IVACE la resolució de les incidències produïdes amb anterioritat a la concessió, especialment les referides a desistiments, canvi de sol·licitant i canvi de projecte.  
  
Article 7. Criteris d'avaluació  
1. Perquè un projecte puga ser aprovat, haurà de tindre una puntuació mínima de 30 punts.  
2. Els projectes es prioritzaran atenent els criteris especificats a continuació i a la ponderació que s'especifica sobre un total de 100 punts:  
  
a) Criteris que afecten les zones objecte de les ajudes: fins a un total de 30 punts.  
- Ocupació del polígon: fins a un màxim 20 punts.  
(Polígons, àrees industrials i/o enclavaments tecnològics amb major percentatge d'ocupació, és a dir, d'empreses instal·lades i en activitat).  
  
% d'ocupació del polígon = parcel·les ocupades X 100  
 total parcel·les   
  
  
100 % = 20 punts  
Entre 51 % i 99 % = 13 punts  
Menors de 50 % = 7 punts  
- Antiguitat del polígon: fins a un màxim de 10 punts.  
Major o igual de 25 anys = 10 punts  
Entre 15 i 24 anys = 7 punts  
Menors de 15 anys = 4 punts  
  
b) Criteris que afecten les obres i/o inversions a realitzar, i el seu aprofitament: fins a un màxim total de 70 punts.  
Cada actuació es valorarà ponderant l'aprofitament que d'aquestes es vaja a realitzar calculat en funció del percentatge d'empreses beneficiades sobre el total de les empreses que integren el polígon, àrea industrial o enclavament tecnològic, d'acord amb els rangs i intensitats següents:  
- entre un 71 % i 100 % d'aprofitament: intensitat màxima.  
- entre un 31 % i 70 % d'aprofitament: intensitat mitjana.  
- menors d'un 30 % d'aprofitament: intensitat mínima.  
Actuacions susceptibles d'ajuda:  
- Obra civil que permeta la implantació de fibra òptica i altres serveis o infraestructures susceptibles de ser cablejades: màxima 3,5 punts, mitjana 2 punts, mínima 1 punt.  
- Vigilància a través de circuit tancat de televisió (CCTV) connectat a la policia local: màxima 3,5 punts, mitjana 2 punts, mínima 1 punt.  
  
- Transport públic. Actuacions que milloren la mobilitat urbana: creació/adequació de carril bici. Creació/adequació de marquesines per a les parades d'autobús dins del polígon industrial o en un radi de 300 m des d'algun dels accessos al polígon. Creació/millora de zones d'aparcament o estacionament de bicicletes i patinets (elèctrics o no) amb seguretat antirobatori dins del polígon industrial. Creació/millora de zona/punts de recàrrega de vehicles elèctrics, bicicletes elèctriques o patinets elèctrics dins del polígon industrial: màxima 3,5 punts, mitjana 2 punts, mínima 1 punt.  
- Ampliació o creació de depuradora: màxima 3,5 punts, mitjana 2 punts, mínima 1 punt.  
- Millora de la imatge de les façanes de les naus del polígon: mitjançant programa d'ajudes municipal dirigit a les empreses instal·lades en el polígon: màxima 3,5 punts, mitjana 2 punts, mínima 1 punt.  
  
- Millora de l'enllumenat públic, mitjançant mesures d'eficiència energètica i/o energies renovables: màxima 3,5 punts, mitjana 2 punts, mínima 1 punt.  
- Serveis contra incendis. Millora de la xarxa contra incendis. Increment de boques d'incendi (hidrants). Millora/implantació del sistema de proveïment d'aigua contra incendis mitjançant la millora/construcció d'un depòsit d'aigua que estiga situat dins o fora del polígon i siga exclusiu o no per al polígon. En cas de no ser exclusiu per al polígon, se subvencionarà la part proporcional acreditada de l'actuació que done servei al polígon: màxima 3,5 punts, mitjana 2 punts, mínima 1 punt.  
  
- Implantació d'ecoparc o de sistemes de gestió de residus, especialment, els perillosos. Implantació en el polígon industrial d'algun sistema que permeta la identificació correcta dels codis LER (Llista Europea de Residus) dels residus generats i la determinació dels tractaments més adequats a cada tipus de residus, i que facilite a les empreses la informació suficient sobre la gestió i tractament dels residus industrials, perillosos i no perillosos: màxima 3,5 punts, mitjana 2 punts, mínima 1 punt.  
  
- Millora de zones verdes i la seua implantació i sobre el viari de zones/recorreguts biosaludables. Regeneració paisatgística i ambiental del polígon: màxima 3,5 punts, mitjana 2 punts, mínima 1 punt.  
  
- Creació d'eina web amb informació del polígon industrial accessible des d'internet i independent de la web de l'ajuntament, encara que es puga enllaçar des d'aquesta, així com creació d'un cens d'empreses de les àrees industrials mitjançant una eina que puga compartir les dades amb IVACE a l'efecte de completar el Mapa de Sòl Industrial d'IVACE: màxima 3,5 punts, mitjana 2 punts, mínima 1 punt.  
  
- Millora viària: habilitació de nous aparcaments o vials, vials i voreres més àmplies, nous accessos, passarel·les per als vianants, així com operacions de remodelació que comporte les anteriors, sempre que per la seua naturalesa no perjudiquen la mateixa circulació del trànsit habitual i de les maniobres necessàries de vehicles i camions, dins del polígon. Eixample dels vials a 3,5 m en els vials de doble sentit i a 4 m. en els vials d'únic sentit. Pàrquing de camions. Modificació/adequació dels vials i zones d'estacionament amb la finalitat de condicionar aquests per a la circulació i aparcament de conjunts de vehicles en configuració euromodular EMS (European Modular System): màxima 3,5 punts, mitjana 2 punts, mínima 1 punt.  
- Senyalització o identificació de carrers. Senyalització horitzontal i/o vertical de trànsit. Directori d'empreses i serveis. Adaptació de vials i senyalística per a afavorir l'accessibilitat a l'àrea i a les empreses implantades en aquesta de persones amb mobilitat reduïda o dèficit sensorial: màxima 3,5 punts, mitjana 2 punts, mínima 1 punt.  
- Millora del sanejament separatiu de les aigües residuals. Construcció de depòsits o sistema de recollida d'aigües pluvials o d'aprofitament d'aigües grises, per a la seua reutilització per al reg, neteja, o altres usos permesos: màxima 3,5 punts, mitjana 2 punts, mínima 1 punt.  
  
- Millora en el subministrament d'aigua, bruta i potable i/o augment de cabal i pressió: màxima 3,5 punts, mitjana 2 punts, mínima 1 punt.  
- Dotació de subministrament de gas a alta i baixa pressió: màxima 3,5 punts, mitjana 2 punts, mínima 1 punt.  
- Millora en el subministrament elèctric tant en mitjana com en baixa tensió, així com generació d'energia renovable per a tot el polígon: màxima 3,5 punts, mitjana 2 punts, mínima 1 punt.  
- Adquisició de terrenys confrontants al polígon per a l'ampliació de viaris, zones verdes, aparcaments, accessos, amb la finalitat de superar en un 5 % o més els estàndards exigits en la normativa urbanística: màxima 3,5 punts, mitjana 2 punts, mínima 1 punt.  
- Implantació en el polígon o en terrenys confrontants o a la distància màxima des dels accessos al polígon que establisca la normativa sobre la classificació de les àrees, inclosa en el seu cas l'adquisició de terrenys: màxima 3,5 punts, mitjana 2 punts, mínima 1 punt, de:  
- Estació de servei en el polígon industrial o en un radi de 500 m.  
  
- Centre polivalent que dispose d'espais per a reunions, formació i serveis d'oficina o addicionals en el polígon industrial o en un radi de 200 m.  
- Servei de correus o paqueteria en el polígon industrial o en un radi de 200 m.  
- Oficines bancàries en el polígon industrial o en un radi de 200 m.  
Instal·lacions, públiques o privades, per a la pràctica esportiva en el polígon industrial o en un radi de 200 m.  
- Escola o centre d'educació infantil de primer cicle (zero a tres anys) o ludoteca infantil, pública o privada o escoles taller integrades amb els sectors productius implantats en l'àrea en el mateix polígon industrial o en un radi de 200 m.  
- Hotel o servei d'allotjament similar en el polígon industrial o en un radi de 200 m.  
- Servei de salut o assistència sanitària en el polígon industrial o en un radi de 200 m.  
- Restauració en el polígon industrial o en un radi de 200 m.  
- Construcció total o parcial de grans infraestructures que beneficien l'àrea industrial, com pot ser la construcció de baixador ferroviari, ponts, creació de vials dins del terme municipal que servisquen d'accés a l'àrea empresarial i eviten creuar nuclis residencials, eliminen punts negres, etc.: màxima 3,5 punts, mitjana 2 punts, mínima 1 punt.  
  
- Obra civil per a la portada total o parcial al polígon industrial a través de tot el terme municipal de serveis i/o infraestructures com a energia elèctrica, gas, fibra òptica, telecomunicacions, aigua: màxima 3,5 punts, mitjana 2 punts, mínima 1 punt.  
  
Article 8. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a la present convocatòria.  
2. El termini màxim per a resoldre i notificar la resolució serà de sis mesos a comptar des de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haguera notificat la resolució expressa, els sol·licitants entendran desestimades les seues sol·licituds per silenci administratiu, tot això sense perjudici de l'obligació de resoldre expressament que incumbeix l'Administració.  
3. La resolució motivada del procediment es notificarà als interessats via telemàtica i les ajudes concedides es publicaran en la pàgina web de l'IVACE i en la Base de dades Nacional de Subvencions (BDNS) en compliment del que s'estableix en la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari al qual s'imputen, beneficiari, quantitat concedida i objectiu o finalitat de la subvenció.  
4. La resolució de concessió o denegació posa fi a la via administrativa. Es delega en la persona titular de la Direcció General de l'IVACE la resolució dels recursos de reposició.  
  
Article 9. Obligacions de les entitats beneficiàries. Justificació  
1. Sense perjudici de les previstes en l'article 14 de la Llei 38/2003, de 17 de novembre, general de subvencions i en l'Ordre 22/2016, de 27 d'octubre, seran així mateix obligacions les indicades en aquest article.  
  
2. La justificació de cadascun dels projectes es podrà presentar fins a la data límit de 16 de gener de l'any 2024. Les despeses incloses en la justificació hauran d'estar compreses necessàriament entre l'1 de gener de 2023 i el 31 de desembre de 2023, sense perjudici que aquestes despeses es troben pagats o en obligació reconeguda.  
Els documents acreditatius que l'activitat objecte de l'ajuda ha sigut efectivament executada hauran de ser emplenats en la forma definida en les instruccions de justificació aprovades per resolució de la Direcció General de l'IVACE, disponibles en el lloc que s'indique en la notificació de la resolució de concessió.  
La justificació contindrà un compte justificatiu subscrit pel/per la representant legal de l'ajuntament beneficiari, acompanyada d'un certificat de l'interventor o interventora de l'ajuntament que inclourà:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i els resultats obtinguts.  
b) Una memòria econòmica abreujada justificativa del cost de les activitats realitzades, que contindrà:  
- Relació detallada de les despeses incorregudes per a la realització de l'activitat subvencionada, degudament agrupades, amb identificació de l'empresa creditora i del document, el seu import (indicant l'import total IVA exclòs) i data d'emissió.  
- En el seu cas, relació de les quantitats inicialment pressupostades i les desviacions esdevingudes.  
c) Indicació que les despeses anteriors es troben pagats o, almenys, en situació d?«obligacions reconegudes» d'acord amb el que s'estableix en l'article 14.8 de l'Ordre 22/2016, de 27 d'octubre, sense perjudici que en aquest últim cas s'acredite el pagament efectiu en el termini indicat per l'IVACE en les instruccions de justificació.  
3. L'interventor o la interventora local detallarà en el seu certificat les comprovacions realitzades i farà constar tots aquells fets o excepcions que pogueren suposar un incompliment de la normativa aplicable o de les condicions imposades per a la percepció de la subvenció per part de l'ajuntament, havent de proporcionar la informació amb suficient detall i precisió perquè l'òrgan gestor puga concloure sobre aquest tema. Aquest informe contindrà els fets i estructura establits en l'article 7 de l'Ordre EHA/1434/2007. En aquest sentit, l'interventor o la interventora haurà de comprovar:  
a) L'adequació del compte justificatiu de la subvenció presentada per l'ajuntament i que aquesta haja sigut subscrita per una persona amb poders suficients per a això.  
b) El contingut de la memòria d'actuació, alertant de la possible falta de concordança entre la informació continguda en aquesta memòria i els documents que hagen servit de base per a realitzar la revisió de la justificació econòmica.  
c) Que la informació econòmica continguda en la memòria està suportada per una relació classificada de les despeses de l'activitat subvencionada en la qual s'especificarà l'entitat beneficiària que els ha realitzats, amb identificació del creditor i del document ?factures, nòmines i butlletins de cotització a la Seguretat Social-, el seu import total i l'imputat a la subvenció i data d'emissió.  
d) Que l'entitat disposa de documents originals acreditatius de les despeses justificades, conforme al que es preveu en l'article 30.3 de la Llei General de Subvencions i que aquests documents han sigut reflectits en els registres comptables.  
e) Que les despeses que integren la relació compleixen els requisits per a tindre la consideració de despesa subvencionable, conforme al que s'estableix en l'article 31 de la Llei General de Subvencions; que s'han classificat correctament, d'acord amb el contingut d'aquesta convocatòria i que es produeix la necessària coherència entre les despeses i inversions justificades i la naturalesa de les actuacions subvencionables.  
f) Que l'entitat beneficiària ha respectat en el procediment de contractació la normativa vigent de contractació del sector públic.  
g) Que no s'han concedit altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, que siguen incompatibles o que superen els costos de l'activitat subvencionada.  
4. Així mateix, per a les subvencions destinades a obres i/o inversions, l'entitat beneficiària, a més, té l'obligació de presentar:  
a) Fotografies de les inversions, instal·lacions i dels equips principals, en la seua ubicació definitiva.  
b) Certificats emesos per òrgans tècnics competents de les certificacions tècniques necessàries dels projectes d'inversió d'acord amb la legislació vigent.  
5. Els ajuntaments que duguen a terme activitats econòmiques al costat d'activitats de caràcter no econòmic, quedaran obligats a distingir amb claredat entre tots dos tipus d'activitats, a separar clarament el finançament d'aquestes i a imputar els costos d'acord amb els mateixos criteris de comptabilitat analítica en tots dos tipus d'activitat.  
  
6. Altres obligacions:  
a) Inserir en el material divulgatiu o informatiu de qualsevol tipus relacionat amb la difusió del projecte el logotip d'IVACE disponible en http://www.ivace.es.  
b) Els documents justificatius de les despeses corresponents al projecte subvencionat hauran de conservar-se durant un període de 5 anys.  
  
c) Facilitar a l'IVACE la informació relativa a indicadors financers, de producció i resultats, que permeten mesurar l'avanç davant de la situació de partida descrita per l'ajuntament beneficiari en la memòria del projecte a conseqüència de l'execució d'aquest.  
  
Article 10. Modificació de la subvenció i reintegrament de les ajudes concedides  
1. El beneficiari haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la notificació de concessió i pels imports que en aquesta s'especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, es procedirà per l'entitat beneficiària de la forma següent d'acord amb la tipologia de la modificació.  
  
Tipus de modificació Procediment i criteri d'aplicació  
Modificació en la tipologia del projecte o projectes recollits en la memòria, que no supose una alteració de la baremació ni una modificació substancial del pressupost inicialment previst. No es requereix autorització prèvia de l'IVACE, però s'haurà de motivar adequadament en la memòria justificativa d'execució del projecte.  
Modificació en la tipologia del projecte que supose una menysvaloració en el resultat del barem i/o modificació substancial del projecte o del seu pressupost. Es requereix la presentació d'una sol·licitud d'autorització prèvia cursada abans del 01.12.2023.  
  
  
Les sol·licituds de modificació hauran de ser justificades adequadament pel beneficiari i en cap cas podran suposar un increment en l'import de l'ajuda concedida.  
2. En la justificació de la despesa podran acceptar-se, a criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en uns altres, si bé únicament en les circumstàncies següents:  
- En els costos amb justificació superior al 80 % del que es preveu en la notificació, la disminució de despesa es podrà compensar fins a assolir el 100 % amb els excessos provinents d'altres costos en els quals s'haja justificat per damunt del que es preveu.  
- Els costos la despesa justificada dels quals siga inferior al 80 % del que es preveu en la notificació d'ajuda, no admetran compensació.  
- En qualsevol cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
En qualsevol cas, les modificacions resultants dels mecanismes de compensació detallats o aprovades per l'IVACE no estaran en contradicció amb els requisits exigits per a l'aprovació del projecte i els seran aplicable els límits de l'article 5 de la present resolució.  
  
3. Tota alteració de les condicions tingudes en compte per a la concessió i, en general, l'incompliment de les obligacions per part de l'entitat beneficiària, podrà donar lloc a la minoració de les ajudes concedides o al desistiment sense efectes, amb exigència, si és el cas, del reintegrament de les quantitats indegudament percebudes i de l'interés de demora des del moment del pagament de la subvenció fins que s'acorde la procedència del reintegrament d'aquesta.  
4. Es delega en la persona titular de la Direcció General de l'IVACE, la resolució de les incidències que es produïsquen amb posterioritat a la concessió, especialment les referides a renúncies, canvi d'entitat beneficiària, possibles pròrrogues per a l'execució i/o justificació d'aquesta i canvi de projecte; així mateix, es delega en el mateix òrgan la resolució relativa a les possibles minoracions o de desistiment sense efectes de les subvencions concedides.  
5. La presentació per part de l'entitat beneficiària d'un percentatge de despeses executades menor del 50 % de la quantitat total a justificar, donarà lloc a la revocació de l'ajuda, llevat que tècnicament puga considerar-se segons el parer de l'IVACE que, així i tot, el projecte ha sigut efectivament desenvolupat i no es declare la revocació sinó la minoració.  
  
Article 11. Pagament de les ajudes  
L'IVACE procedirà al pagament de l'ajuda una vegada s'haja executat el projecte al qual estava destinada, i sempre que haja verificat el compliment de les obligacions exigibles al beneficiari.  
  
Article 12. Dotació pressupostària  
El pressupost estimat per a la concessió de les subvencions previstes en la present resolució és de 41.546.324 euros, en els termes indicats a continuació amb càrrec al pressupost de l'IVACE de l'exercici 2023, amb càrrec a la línia S0656000, «Industrialització de les diferents comarques de la Comunitat Valenciana», previst en el projecte de Llei de pressupostos de la Generalitat per a l'exercici 2023, i està distribuït de la següent manera:  
Actuació 1: 2.000.000 euros per als municipis de la Comunitat Valenciana en risc de despoblació.  
Actuació 2: 71.292.707 euros per a la resta de municipis de la Comunitat Valenciana.  
Actuació 3: 44.721.853 euros per a municipis de tota la Comunitat Valenciana, només per als seus Polígons i àrees industrials que tinguen constituïda vàlidament mitjançant acord plenari entitat de gestió i Modernització de les recollides en la Llei 14/2018 a data 31 de desembre de 2022.  
El pressupost que poguera resultar sobrant en alguna de les línies després de l'aplicació dels criteris d'adjudicació a les sol·licituds presentades, podrà ser traslladat per la comissió d'avaluació a l'altra línia restant.  
2. En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que pertoque, i a la seua publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En aquests supòsits s'aprovaran les corresponents modificacions de la convocatòria, que seran publicades en la Base Nacional de Dades de Subvencions (BNDS) i butlletins que pertoque, sense necessitat d'obertura d'un termini addicional per a presentar noves sol·licituds.  
  
Article 13. Marc normatiu comunitari  
Les ajudes previstes en la present convocatòria són compatibles amb el mercat interior d'acord amb l'article 107, apartat 3, del Tractat, i queden exemptes de l'obligació de notificació establida en l'article 108, apartat 3, del Tractat, perquè no els resulta d'aplicació l'article 107.1 del Tractat de Funcionament de la Unió Europea, concretament per no suposar un avantatge econòmic per a una determinada empresa en dirigir-se a donar suport a activitats no econòmiques d'administracions públiques.  
  
Article 14. Obligacions de transparència i prevenció del frau  
Les entitats beneficiàries hauran de complir amb les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública. Així mateix, estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Prevenció del frau.  
Les entitats beneficiàries han de tindre un comportament antifrau i col·laborar amb qualsevol altra Administració per a evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en la present convocatòria podrà posar-los en coneixement a través del canal habilitat a aquest efecte per l'Oficina Nacional de Coordinació Antifrau en l'adreça web:  
  
https://www.igae.pap.hacienda.gob.es/sitios/igae/es-es/snca/paginas/inicio.aspx i de la bústia Control Antifrau del portal de l'IVACE: http://www.ivace.es.  
  
  
DISPOSICIÓ FINAL  
  
Primera. Desenvolupament i execució  
Es delega en la persona titular de la Direcció General de l'IVACE per a dictar les resolucions necessàries per al desenvolupament, eficàcia i execució de la present convocatòria.  
  
Segona. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 23 de desembre de 2022.- El president de l'IVACE: Rafael Climent González.  
  
  
  
ANNEX  
Llistat de municipis en risc de despoblació  
  
(Font: Resolució de 21 de juny de 2022, de la Presidència de la Generalitat, d'assignació de la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana a les respectives entitats beneficiàries, per a l'exercici pressupostari 2022 (DOGV 9390, 25.07.2022).  
  
Ademuz  
Aielo de Rugat  
Aín  
Albocàsser  
Alcocer de Planes  
Alcoleja  
Alcublas  
Alcudia de Veo  
Algimia de Almonacid  
Almedíjar  
Almiserà  
Almudaina  
Alpuente  
Andilla  
Antella  
Arañuel  
Aras de los Olmos  
Ares del Maestrat  
Argelita  
Atzeneta del Maestrat  
Ayódar  
Ayora  
Azuébar  
Balones  
Barracas  
Bejís  
Bellús  
Benafer  
Benafigos  
Benagéber  
Benasau  
Benassal  
Beniardà  
Beniarrés  
Beniatjar  
Benifallim  
Benifato  
Benillup  
Benimassot  
Benissuera  
Bicorp  
Bufali  
Bugarra  
Calles  
Camporrobles  
Canet lo Roig  
Carrícola  
Casas Altas  
Casas Bajas  
Castell de Cabres  
Castell de Castells  
Castell de Guadalest  
Castellfort  
Castellnovo  
Castellonet de la Conquesta  
Castielfabib  
Castillo de Villamalefa  
Catí  
Caudete de las Fuentes  
Caudiel  
Cervera del Maestre  
Chelva  
Chera  
Chóvar  
Chulilla  
Cinctorres  
Cirat  
Cofrentes  
Confrides  
Cortes de Arenoso  
Cortes de Pallás  
Coves de Vinromà, les  
Culla  
Domeño  
Dos Aguas  
Espadilla  
Estubeny  
Facheca  
Famorca  
Fanzara  
Forcall  
Fuente la Reina  
Fuentes de Ayódar  
Gaibiel  
Gátova  
Geldo  
Gestalgar  
Gorga  
Granja de la Costera  
Herbés  
Higueras  
Higueruelas  
Jalance  
Jarafuel  
Llaurí  
Llocnou de la Corona  
Llucena  
Losa del Obispo  
Ludiente  
Mata de Morella, la  
Matet  
Millares  
Millena  
Montán  
Montanejos  
Morella  
Olocau del Rey  
l'Orxa  
Otos  
Palanques  
Pavías  
Pedralba  
Penàguila  
Pina de Montalgrao  
Pinet  
Planes  
Pobla de Benifassà, la  
Portell de Morella  
Puebla de Arenoso  
Puebla de San Miguel  
Quatretondeta  
Quesa  
Rossell  
Rugat  
Sacañet  
Salzadella, la  
Segart  
Sella  
Sempere  
Serratella, la  
Sierra Engarcerán  
Sinarcas  
Sot de Chera  
Tàrbena  
Teresa  
Teresa de Cofrentes  
Terrateig  
Tírig  
Titaguas  
Todolella  
Toga  
Tollos  
Torás  
Toro, el  
Torralba del Pinar  
Torre de les Maçanes  
Torre d'En Besora, la  
Torre d'en Doménec, la  
Torrebaja  
Torrechiva  
Torrella  
Tuéjar  
Useres, les  
Vall d'Alcalà, la  
Vall d'Almonesir  
Vall de Gallinera  
Vall d'Ebo, la  
Vallanca  
Vallat  
Vallés  
Vallibona  
Venta del Moro  
Vilafranca  
Vilanova d'Alcolea  
Vilar de Canes  
Villahermosa del Río  
Villamalur  
Villanueva de Viver  
Villar del Arzobispo  
Villargordo del Cabriel  
Villores  
Vistabella del Maestrat  
Xert  
Xodos  
Yesa, La  
Zarra  
Zorita del Maestrazgo  
Zucaina